डिगवाडीह में कांग्रेस नेता पर जानलेवा हमला, दो गिरफ्तार
डिगवाडीहराम परीखा स्कूल के पास रहने वाले कांग्रेस नेता शमशुद्दीन अंसारी पर बुधवार की सुबह दो बदमाशों ने हमला कर दिया। बदमाशों ने अंसारी को घर से बाहर बुलाया और उनपर पर गोली चला दी। हालांकि इस घटना में अंसारी बाल-बाल बच गए। अंसारी पर दो गोलियां चलाई गईं। एक गोली दीवार में जाकर लग गई, वहीं दूसरी मिस हो गई। गोली की आवाज सुन लाेग मौके पर पहुंचे। एक हमलावर को लोगों ने पकड़ लिया। वहीं दूसरा बाइक लेकर भागने में सफल रहा। पकड़ गए हमलावर को लोगों ने जमकर पिटाई कर दी। उसके पास एक पिस्टल, दो जिंदा कारतूस बरामद हुआ है। बदमाश की शिनाख्त बनियाहीर हुसैन नगर के आजम खां के रूप में की गई है। वहीं दूसरा सागर अंसारी को भी पुलिस ने डिगवाडीह से से गिरफ्तार कर लिया।
आरोपी पार्षद आफताब आलम हमला कराने के आरोपों का खंडन किया है। उन्होंने कहा कहा कि दो-दो बार चुनाव जीते हैं। उन्हें इस बात का अंदेशा था। इसको लेकर तीन सितंबर को धनबाद के एसपी को एक पत्र लिखकर अवगत करा दिया था। इसमें वे शमशुद्दीन के अलावा कुल चार लोगों पर शंका जाहिर की थी। इसमें कहा था कि उक्त लोग कभी भी किसी केस में फंसा सकते हैं या उन पर हमला कर सकते हैं।
आजम खां ने बताया कि वह सुपारी किलर है। वार्ड संख्या 42 के पार्षद आफताब आलम ने शमशुद्दीन की हत्या के लिए डेढ़ लाख की सुपारी दी थी। 20 हजार रुपए अग्रिम के रूप में मिला था। आफताब से उसका परिचय डिगवाडीह का रहने वाला सागर ने कराया था। हत्या करने की जिम्मेवारी यह स्वयं और उसका झरिया का मित्र मोनू सिंह ने ली थी। उक्त दोनों ही आरोपी पहले भी जेल जा चुके हैं। अन्य आरोपी पार्षद सहित मोनू सिंह की गिरफ्तारी के लिए पुलिस छापामारी कर रही है।
गिरफ्तार अपराधी के साथ पुलिस अधिकारी दीवार पर लगी गोली (इनसेट में)
bho_Deva hin_Deva hin_Deva hin_Deva hin_Deva